Ribulosa

A ribulosa é unha cetopentosa, un monosacárido de cinco átomos de carbono (é unha pentosa), que ten no carbono 2 un grupo cetona (é unha cetosa)Lehninger A. Principios de Bioquímica (1988).Omega. ISBN 84-282-0738-0. Presenta dous enantiómeros: D-ribulosa e L-ribulosa. O isómero D é o importante na natureza. D-ribulosa é o diastereoisómero da D-xilulosa. Os seus carbonos asimétricos son o 3 e o 4, ambos os dous cos OH á dereita, e o seu nome IUPAC é (3R,4R)-1,3,4,5-Tetrahidroxipentan-2-ona.

Funcións
Xunto coa frutosa e a sedoheptulosa é a cetosa máis importante.

Un derivado da ribulosa, a ribulosa-5-fosfato intervén na ruta da pentosa fosfato, onde pode isomerizarse a ribosa-5-fosfato, que se utilizará na síntese de nucleótidos.

Outro derivado fosfatado, a ribulosa-1,5-bifosfato é a molécula na que se fixa o carbono no ciclo de Calvin da fotosíntese.

A ribulosa é importante na síntese de diversas substancias bioactivas. Por exemplo, a D-ribulosa é un intermediato na vía de síntese do D-arabitol en fungos.

Unha forma sintética da ribulosa coñecida como sucrorribulosa pode atoparse atoparse nalgunhas marcas de edulcorantes artificiais como edulcorante secundario.

Notas

 Véxase tamén 
 Arabinosa
 Ribosa
 Xilulosa

Categoría:Carbohidratos
Categoría:Monosacáridos